টেথিস সাগর
প্রাচীন গ্রিক পুরাণের সমুদ্রের দেবী টেথিসের নামে এই প্রাচীন মহাসাগরের নাম দেওয়া হয় "টেথিস"। অস্ট্রীয় ভূতত্ত্ববিদ এডুয়ার্ড সুয়েস ১৮৯৩ সালে এই নামকরণ করেন।
থেমিস
গ্রিক পুরাণে থেমিস ছিলেন বারোজন টাইটানদের একজন। তিনি ছিলেন স্বর্গীয় আইন-কানুন ও আদেশের টাইটান দেবী। থেমিসের প্রতীক হিসেবে ন্যায়বিচারের নিক্তি ব্যবহৃত হয়। থেমিসের সাথে দেবরাজ জিউসের মিলনে তিনজন নিয়তিদেবী ও তিনজন ঋতু ও সময়ের দেবীর জন্ম হয়। চোখ বাঁধা ও একহাতে নিক্তি এবং অন্যহাতে খড়গসহ থেমিসের প্রতিমূর্তি অনেক বিচারালায়ে ন্যায়বিচারের প্রতীক হিসেবে স্থাপিত আছে।